wickkiey/tamil-wikipedia-chunked huggingface dataset:
# யோகி ஆரோன் (மருத்துவர்)

## வாழ்க்கை

ஆரோன் இந்தியாவின் உத்தரப்பிரதேசத்தின் முசாபர்நகரில் 1937 இல் பிறந்தார். இவர் *கிங் ஜார்ஜ்* மருத்துவக் கல்லூரியில் பட்டம் பெற்றார். அங்கு இவர் ஐந்தாவது முயற்சிக்குப் பிறகு அனுமதிக்கப்பட்டார். நான்கு ஆண்டு இளங்கலை படிப்பை முடிக்க ஏழு ஆண்டுகள் ஆனது. பின்னர், 1971 இல் பீகாரின் பாட்னாவில் உள்ள *பிரின்சு ஆப் வேல்சு* மருத்துவக் கல்லூரியில் *பிளாஸ்டிக்* அறுவை சிகிச்சை செய்தார். 1973 ஆம் ஆண்டில், தேராதூனிலுள்ள ஒரு மாவட்ட மருத்துவமனையில் *பிளாஸ்டிக்* அறுவை சிகிச்சை நிபுணராக பணியாற்றத் தொடங்கினார். *பிளாஸ்டிக்* அறுவை சிகிச்சையில் மேலும் நிபுணத்துவம் பெறுவதற்காக 1982 இல் அமெரிக்கா சென்றார். 1983 ஆம் ஆண்டில், இவர் நான்கு ஏக்கர் வளாகத்தை வாங்கினார். இது வறியவர்களுக்கு சிகிச்சை அளிப்பதற்கும், குழந்தைகளுக்கான கற்றல் மையமாகவும் செயல்படுகிறது. இவர் 1985 முதல் தீயினால் பாதிக்கப்பட்ட நோயாளிகளுக்கு இலவசமாக சிகிச்சை அளித்து வருகிறார். 2020 ஆம் ஆண்டில், மருத்துவத் துறையில் பணியாற்றியதற்காக இவருக்கு இந்திய அரசு பத்மசிறீ விருது வழங்கியது. இவர் உத்தராகண்டம் மாநிலத்தின் தேராதூனிலுள்ள மல்சியில் வசிக்கிறார்.
# இசுடீபன் அம்ரித்ராஜ்

**இசுடீபன் அமிர்தராஜ்** (Stephen Amritraj) (பிறப்பு மார்ச் 28, 1984) ஒரு இந்திய-அமெரிக்க முன்னாள் தொழில்முறை டென்னிசு வீரர் ஆவார். இவர் விஜய் அமிர்தராஜின் தம்பி மகனும், ஆனந்த் அமிர்தராஜின் மகனும் ஆவார்.  
முன்னாள் உலக சுற்றுப்பயண வீரர் ஆனந்த் அமிர்தராஜின் மகனும், இந்தியாவை பிரதிநிதித்துவப்படுத்திய சக முன்னாள் சார்பு பிரகாஷ் அமிர்தராஜின் தந்தைவழி உறவினருமான அமிர்தராஜ் . கலிபோர்னியாவின் என்சினோவில் உள்ள கிரெஸ்பி கார்மலைட் உயர்நிலைப் பள்ளியில் உயர்நிலைப் பள்ளி டென்னிசு மற்றும் டியூக் பல்கலைக்கழகத்திற்கான என்.சி.ஏ.ஏ கல்லூரி டென்னிசிலும் விளையாடினார்.  
அமிர்தராஜின் தொழில்முறை உயர் ஒற்றையர் உலகத் தரவரிசை எண் 973 ஆகும், இது அவர் ஜூன் 2007 இல் அடைந்தது.  
அமிர்தராஜ் அமெரிக்க தொழில்முறை டென்னிஸ் வீரர் அலிசன் ரிஸ்கேவை மணந்தார்.
# உசாப்தி

போது கல்லறைக் கோயில்களில் மம்மியின் கல் சவப்பெட்டியில் வைக்கப்படும் வேலைக்காரப் படையின் சிறு சிலைகள்]]  
மம்மியின் ஏவலர்களாக நான்கு வேலைக்காரப் படையினரின் சிலைகள், காலம் கிமு 1279 – கிமு 1213]]  
**உசாப்திகள்** (**ushabti** (also called **shabti** or **shawabti**), பழைய எகிப்து இராச்சியத்தில் நரபலி மற்றும் விலங்குகளை பலி இடுவதற்கு பதிலாக, மம்மியின் மறுபிறவி வாழ்க்கைக்கு பயன்படும் வகையில் கல்லறையில் வைக்கப்படும் பணியாளர்களின் மண் சிற்பங்கள் ஆகும். இது பண்டைய எகிப்தியர்களின் இறுதிச் சடங்கின் போது கல்லறையில் வைக்கப்படும் பொருட்களில் ஒன்றாகும். இச்சிற்பங்களின் தோள்பட்டைகளில் ஒரு மண்வெட்டியும், முதுகில் கூடையும் காணப்படும். உசாப்திகளின் கால்களில் எகிப்திய மொழியில் படவெழுத்துகளில் குறிப்புகள் கொண்டிருக்கும்.  
எகிப்திய கல்லறைகளில் மம்மியுடன் வைக்கும் கல்லறைப் பொருட்களில் ஒன்றான உசாப்தி சிற்பங்கள் வைக்கும் நடைமுறை பழைய எகிப்திய இராச்சிய (கிமு 2686 – கிமு 2181) காலத்தில் துவங்கியது.
# உசாப்தி

## இதனையும் காண்க

- இறந்தோர் நூல்
- பண்டைய எகிப்தியர்களின் இறுதிச் சடங்குகள்
- எகிப்திய மம்மியின் வாய் திறப்புச் சடங்கு
- கல் வண்டு
- கல் சவப்பெட்டி
- அன்கு
- சென் மோதிரம்
- நார்மெர் கற்பலகை
# ஜெ. அ. கா. தரீன்

**ஜலீசு அகமது கான் தரீன்**, (*J. A. K. Tareen*) ஜ. அ. க. தரீன் என்று அழைக்கப்படும் தரீன் இந்தியாவின் கர்நாடக மாநிலத்தில் மைசூரில் 1947இல் பிறந்தார். இவர் 2013 முதல் 2015 மார்ச் 31 வரை இந்தியாவின் சென்னையில் உள்ள பி.எஸ். அப்துர் ரஹ்மான் பல்கலைக்கழகத்தின் துணைவேந்தராக இருந்தார். இந்திய அரசு இவருக்கு 2009ஆம் ஆண்டு இலக்கியம் மற்றும் கல்விக்கான பத்மஸ்ரீ விருதை வழங்கியது. தெற்காசியா அறக்கட்டளையின் (SAF) தற்போதைய ஆலோசனைக் குழு உறுப்பினர்களில் இவரும் ஒருவர்.
# ஜெ. அ. கா. தரீன்

## கல்வி

தரீன் தனது முதுநிலை அறிவியல் பட்டத்தில் புவியியலும் (1967), மற்றும் தாது சோதனையில் முனைவர் பட்டத்தினை (1977) மைசூர் பல்கலைக்கழகத்தில் பெற்றார். மேலும் பிரான்சின் உள்ள போர்டியாக்ஸ் பல்கலைக்கழகத்தில் திடநிலை வேதியியல் 1987 ஆம் ஆண்டு இரண்டாவது முனைவர் பட்டம் பெற்றார். ஜப்பானின் டோக்கியோ தொழில்நுட்ப நிலையம், பிரான்சின் போர்டியாக்ஸ் பல்கலைக்கழகம், எடின்பர்க் பல்கலைக்கழகம், ஸ்காட்லாந்து மற்றும் மீகலே பல்கலைக்கழகம்-எத்தியோப்பியா ஆகியவற்றில் வருகை அறிவியலாளராகவும் இருந்தார்.
# ஜெ. அ. கா. தரீன்

## தொழில்

தரீன் மைசூர் பல்கலைக்கழகத்தில் 33 ஆண்டுகள் (1967–2000) புவியியல் துறையில் விரிவுரையாளர், பேராசிரியர், பேராசிரியர் மற்றும் துறைத் தலைவராகவும் பணியாற்றி பின்னர் கனிமவியல் நிறுவனத்தின் இயக்குநராகப் பணியாற்றினார். இவர் பல்வேறு தலைசிறந்த ஆய்வுக் கட்டுரைகளையும் படிகவியலின் அடிப்படைகள் குறித்த இரண்டு புத்தகங்கள்; "படிகவியல் ஒரு அடிப்படை பாடநெறி" மற்றும் "படிக வேதியியலின் அடிப்படைகள்" வெளியிட்டுள்ளார்.  
2001இல் இவர் காஷ்மீர் பல்கலைக்கழகத்தின் துணைவேந்தராக (2001-2004) பொறுப்பு வகித்தார்.  
பின்னர், அவர் தெற்காசியா அறக்கட்டளையின் தலைமை நிர்வாக அதிகாரியாகவும், இந்தியாவின் பல்கலைக்கழக மானிய குழுவின் (யுஜிசி) செயல் உறுப்பினராகவும் இருந்துள்ளார். தரம் மற்றும் வாய்ப்புகளை அதிகரிப்பது தொடர்பான உயர் கல்வி குறித்த XII திட்ட ஆவணத்தைத் தயாரிப்பதிலும் இவர் ஈடுபட்டுள்ளார்.  
இதன் பின்னர் இவர் பாண்டிச்சேரி பல்கலைக்கழகத்தின் துணைவேந்தராக (2007-2013) பணியாற்றினார்.  
இந்தியாவின் சென்னையில் உள்ள பி.எஸ். அப்துர் ரஹ்மான் பல்கலைக்கழகத்தின் துணைவேந்தராக 2013 முதல் 2015 வரை பணியாற்றினார். தேசிய கனிம விருது, மைசூர் பல்கலைக்கழகத்தின் தங்க விழா அறிவியல் மற்றும் தொழில்நுட்ப விருது மற்றும் கனிமவியல் சங்க தங்கப் பதக்கம் உள்ளிட்ட பல விருதுகளைப் பெற்றுள்ளார்.
# ஜெ. அ. கா. தரீன்

## இதர செயல்கள்

தரீன் தனது காஷ்மீரின் நினைவுக் குறிப்புகளை "பனித்தட்டின் கீழ் தீ: காசுமீர் பல்கலைகழகத்திற்குத் திரும்ப" என்ற பெயரில் ஒரு புத்தகமாக வெளியிட்டுள்ளார். 'உயர் கல்வி', 'அனைவருக்கும் கல்வி', 'இந்தியப் பல்கலைக்கழகங்களை உலகளவில் போட்டிக்கு உட்படுத்துதல்' போன்றவற்றை உள்ளடக்கிய அவரது பேச்சுக்கள் மற்றும் நேர்காணல்களால் கல்வி குறித்த அவரது கருத்துக்கள் வெளிப்படுகின்றன.
# கல் வண்டு

கல்லறையில் கண்டெடுத்த கல் வண்டு]]  
கல் சவப்பெட்டியில் மம்மியுடன் வைக்கப்பட்டிருக்கும் க்ல்வெட்டுகளுடன் கூடிய பச்சை நிற கல் வண்டுகள்]]  
**கல் வண்டு** (**Scarabs**) பண்டைய எகிப்தியர்களின் இறுதிச் சடங்கின் போது மம்மியின் கல்லறையின் கல் சவப்பெட்டியில் வைக்கப்படும் பொருட்களில் ஒன்றாகும். இந்த கல் வண்டுகள் சவப்பெட்டியில் உள்ள மம்மியை பாதுகாக்கும் என எகிப்தியர்கள் நம்பினர். கல் வண்டுகள் சிறிய அளவில் குறுங்கல்வெட்டுகளாக களிமண்னால் செய்யப்பட்டு அழகிய வண்ணம் தீட்டப்பட்டிருக்கும். கல் வண்டு மீது மம்மியின் பெயர் எகிப்திய மொழியில் படவெழுத்துகளில் குறிப்பிடப்பட்டிருக்கும். இது பண்டைய எகிப்தியர்களின் கலையை எடுத்துக்காட்டுகிறது. கல்லறையில் கல் வண்டுகள் வைக்கப்படும் வழக்கம். மத்தியகால இராச்சிய காலத்தில் (கிமு 2000) பிரபலமாக விளங்கியது. சில கல் வண்டுகள் இராச்சியத்தின் அரசியல் வெற்றி, திருமணம் மற்றும் அரசியல் உறவுகளை கொண்டாடும் விதமாக கல் வண்டு முத்திரைகளை வெளியிட்டனர். புது எகிப்து இராச்சியத்தினர் மம்மிகளை பாதுகாக்கும் வகையில் கல் சவப்பெட்டியில் இதய வடிவில் கல் வண்டுகளை வைத்தனர். அரசி நெஃபர்டீட்டீ கல்லறையில் தங்க நிற கல் வண்டு சிதிலமடைந்த நிலையில் கண்டெடுக்கப்பட்டது.  
இதய வடிவத்தில் இரன்டு கல் வண்டுகள்]]
# கல் வண்டு

## இதனையும் காண்க

- பண்டைய எகிப்தியர்களின் இறுதிச் சடங்குகள்
- எகிப்திய மம்மியின் வாய் திறப்புச் சடங்கு
- கல் சவப்பெட்டி
- இறந்தோர் நூல்
- உசாப்தி
- அன்கு
- சென் மோதிரம்
- நார்மெர் கற்பலகை
# பூமி (திரைப்படம்)

***பூமி*** (*Bhoomi*) என்பது 2021 ஆம் ஆண்டு வெளியான தமிழ் மொழி சண்டை நாடகத் திரைப்படம் ஆகும். இந்தத் திரைப்படத்தை லட்சுமன் என்பவர் இயக்க 'சுஜாதா விஜயகுமார்' என்பவர் தயாரிக்க ஜெயம் ரவி, நிதி அகர்வால், ரோனிட் ராய் மற்றும் சதீஸ் ஆகியோர் நடித்துள்ளார்கள்.  
இந்தத் திரைப்படம் விவசாயத்தின் அடிப்படையாகக் கொண்டு அமைக்கப்பட்டுள்ளது. இசை அமைப்பாளர் டி. இமான் என்பவர் இசை அமைத்துள்ளார். மற்றும் இந்தத் திரைப்படம் நடிகர் ஜெயம் ரவியின் 25 வது திரைப்படம் ஆகும். இந்தத் திரைப்படம் 14 சனவரி 2021 தமிழர் திருநாள் தைப்பொங்கல் அன்று டிஸ்னி + ஹாட்ஸ்டாரில் வெளியானது.
# பூமி (திரைப்படம்)

## கதைசுருக்கம்

இந்தத் திரைப்படத்தின் கதை பூமிநாதன் (ஜெயம் ரவி) என்பவர் நாசா நிறுவனத்தில் பணியாற்றி விட்டு விடுமுறைக்காகத் தனது சொந்த கிராமத்திற்கு வருகிறார். அங்கே விவசாயிகள் படும் கஷ்டத்தைப் பார்த்து இங்கேயே தங்கி அவர்களுக்கு உதவி செய்ய முடிவுசெய்கிறார். மரபணு மாற்றப்பட்ட விதைகளை கொடுத்து இந்தப் பூமியை நாசம் செய்யும் வெளிநாட்டு நிறுவனங்களை எதிர்க்க ஆரம்பிக்கின்றார்.  
இதனால் சொந்தமாக விவசாயம் செய்யவிடாமல் கார்ப்பரேட் நிறுவனங்கள் ஏகப்பட்ட பிரச்சனைகளை ஏற்படுத்தி வருகின்றனர். அதனை முறியடித்து விவசாயிகளையும் விவசாயத்தையும் எப்படி பூமிநாதன் காப்பாற்றுகிறார் என்பது தான் மீதி கதை.
# பூமி (திரைப்படம்)

## நடிகர்கள்

- ஜெயம் ரவி - பூமிநாதன்
- நிதி அகர்வால் - சக்தி
- ரோனிட் ராய் - ரிச்சர்ட் சைல்ட்
- சதீஸ் -
- தம்பி ராமையா - வேலுசாமி
- சரண்யா பொன்வண்ணன் - பூமிநாதனின் தாய்
- ராதாரவி
- ஜான் விஜய் - ஏகாம்பரம்
- ஜி.மரிமுத்து - ஞானசம்பந்தம்
- யானாய் ஜோக் கதிர்
- சேதுபதி ஜெயச்சந்திரன்
- பி.அசோக் குமார்
- ஆர்.என். ஆர். மனோகர்
- ஆர்.எஸ்.செல்லதுரை
# பூமி (திரைப்படம்)

## தயாரிப்பு

இந்தத் திரைப்படத்தை இயக்குநர் 'லட்சுமணன்' என்பவர் இயக்கியுள்ளார். இவர் இதற்கு முன் நடிகர் ஜெயம் ரவியுடன் இணைந்து ரோமியோ ஜூலியட் (2015), போகன் (2017) போன்ற திரைப்படங்களை இயக்கியுள்ளார். மற்றும் இது நடிகர் ஜெயம் ரவியின் 25 வது படம் ஆகும். இவருக்கு ஜோடியாக புதுமுக நடிகை 'நிதி அகர்வால்' என்பவர் நடித்துள்ளார் மற்றும் நடிகர் 'ரோனிட் ராய்'க்கான முதல் கோலிவுட் திரைப்படம் ஆகும்.
# பூமி (திரைப்படம்)

## ஒலிப்பதிவு

இந்தத் திரைப்படத்திற்கு டி. இமான் என்பவர் இசை அமைத்துள்ளார். மற்றும் இந்தப் பாடல்கள் 'சோனி மியூசிக் இந்தியா'வில் வெளியிடப்பட்டது.
# பூமி (திரைப்படம்)

## வெளியீடு

இந்தத் திரைப்படம் 1 மே 2020 அன்று வெளியிடத் திட்டம் இடப்பட்டது ஆனால் இந்தியாவில் 2020 கொரோனாவைரசுத் தொற்று நோய் காரணமாக காலவரையின்றி ஒத்திவைக்கப்பட்டது. கோவிட் -19 தொற்றுநோய் காரணமாக திரையரங்குகளில் வெளியீடு நிறுத்தப்பட்டது மற்றும் அதன் நேரடி வெளியீடு ஓடிடி தளத்தில் வெளியிடப்படும் என்பது பின்னர் அறிவிக்கப்பட்டது. பின்னர் 14 சனவரி 2021 தமிழர் திருநாள் தைப்பொங்கல் அன்று டிஸ்னி + ஹாட் ஸ்டார் என்ற ஓடிடி தளத்தில் வெளியானது.
# தமிழ்த் திரைப்படங்களின் பட்டியல், 2020

**தமிழ்த் திரைப்படங்களின் பட்டியல் 2020** என்பது 2020 ஆம் ஆண்டு தமிழகத் திரைப்படத்துறையில் வெளியான திரைப்படங்களின் பட்டியல் ஆகும்.
# தமிழ்த் திரைப்படங்களின் பட்டியல், 2020

## அதிக வசூல் செய்த திரைப்படங்கள்

| * | உலகெங்கிலும் உள்ள திரையரங்குகளில் தற்போது ஓடிக் கொண்டிருப்பதைக் குறிக்கிறது. | } |
| --- | --- | --- |
**2020 இல் அதிக வருவாய் ஈட்டிய படங்கள்**  
| படிநிலை | படம் | மொத்த வருவாய் | மேற்கோள் |
| --- | --- | --- | --- |
| - | } |  |  |
# இராணி பத்மினி (நடிகை)

**ராணி பத்மினி** (*Rani Padmini*) என்பவர் ஒரு இந்திய திரைப்பட நடிகை ஆவார். இவர் 1980 களில் மலையாளம், தமிழ், கன்னடம், தெலுங்கு படங்களில் ஒரு முன்னணி நடிகையாக இருந்தார். இவர் தனது கவர்ச்சியான பாத்திரங்களுக்காக நன்கு அறியப்பட்டார். இவர் சங்கர்ஷதம் என்ற மலையாளப் படத்தின் மூலமாக இந்தத் துறைக்குள் நுழைந்தார். மேலும் பரங்கிமலா, சங்கர்ஷனம், ஷரம், பந்தனம், கில்லிகான்சல் ஆகிய படங்களில் குறிப்பிடத்தக்க வேடங்களில் நடித்தார்.  
இவர் 1985 அக்டோபர் 15 அன்று இவரது வீட்டில், இவரையும் இவரது தாயாரையும் இவரது மூன்று ஊழியர்களால் கொலை செய்யப்பட்டார்.
# இராணி பத்மினி (நடிகை)

## தனிப்பட்ட வாழ்க்கை

இவர் தமிழ்நாட்டின், சென்னை அண்ணா நகரில் சவுத்ரி மற்றும் இந்திரகுமாரிக்கு ஒரே மகாளக பிறந்தார்.
# இராணி பத்மினி (நடிகை)

## இறப்பு

1986 அக்டோபர் 15 அன்று காலை, ராணி பத்மினியின் ஓட்டுநர் ஜெபராஜ், காவலாளி குட்டி எனப்படும் லட்சுமி நரசிம்மன், சமையல்காரர், விநாயகர் ஆகியோர் இவரது தாயார் இந்திரகுமாரியைத் தாக்கி கொலை செய்தார். தாயின் அலறல் சத்தம் கேட்டு, பார்க்க வந்த ராணி பத்மினியும், அவர்களால் வெட்டி கொல்லப்பட்டார். அந்த மூவரும் கைது செய்யப்பட்டு ஆயுள் தண்டனை விதிக்கப்பட்டனர். ராணி பத்மினியின் கொலையானது தமிழ்நாடு மற்றும் கேரளம் முழுவதும் அதிர்வலைகளை ஏற்படுத்தியதுடன், ராணி பத்மினியுடன் நெருங்கிய தொடர்பில் இருந்த ஒரு பெரிய மனிதரைப் பாதுகாப்பதற்காக இந்த மூன்று பேரும் கைது செய்யப்பட்டதாகக் கூறப்பட்டது.
# இராணி பத்மினி (நடிகை)

## திரைப்படவியல்

### தமிழ்

- *பட்டம் பதவி* (1981)
- *குரோதம்* (1982)
- *கடவுலுக்கு ஓரு கடிதம்* (1982)
- *அனு* (1982)
- *கனவுகள் கற்பனைகள்* (1982)
- *பக்கத்து வீட்டு ரோஜா* (1982)
- *வில்லியனூர் மாதா* (1983)
- *நிரபராதி* (1984)
# சங்கீதா (தெலுங்கு நடிகை)

**சங்கீதா** (முத்யலா முக்கு சங்கீதா அல்லது எம்.ஜி.ஆர் சங்கீதா) என்பவர் ஒரு இந்திய திரைப்பட நடிகையாவார், இவர் தெலுங்குத் திரைப்படங்களில் முக்கியமாக பணியாற்றுகிறார். இவர் மேலும் தமிழ், கன்னடம், மலையாள திரைப்படங்களிலும் நடித்துள்ளார். சிவாஜி கணேசன், இரசினிகாந்து, கமல்ஹாசன், சிரஞ்சீவி போன்ற முன்னணி நடிகர்களுடன் இவர் நடித்துள்ளார். 1990 களின் பிற்பகுதியில் இவர் ஒரு குணசித்திர நடிகையாக நடிக்கத் தொடங்கினார். இவர் கிட்டத்தட்ட 400 திரைப்படங்களில் நடித்துள்ளார். முத்யலமுகுவில் நடித்ததற்காக சனாதிபதி விருதைப் பெற்றவர்.
# சங்கீதா (தெலுங்கு நடிகை)

## குறிப்பிடத்தக்க திரைப்படவியல்

*இந்த பட்டியல் முழுமையயற்றது; இதை விரிவாக்குவதன் மூலம் நீங்கள் உதவலாம்.*
# சங்கீதா (தெலுங்கு நடிகை)

## குறிப்பிடத்தக்க திரைப்படவியல்

### தமிழ்

1. *அண்ணா நீ என் தெய்வம்* (வெளியாகாதது) - தமிழில் அறிமுகம்
1. *ஆடு புலி ஆட்டம்* (1977)
1. *தீபம் (திரைப்படம்)* (1977)
1. *தனிக் குடித்தனம்* (1977)
1. *பஞ்சாமிர்தம்* (1978)
1. *புண்ணிய பூமி* (1978)
1. *ஆடு பாம்பே* (1979)
1. *ஆறிலிருந்து அறுபது வரை* (1979)
1. *மகாலட்சுமி* (1979)
1. *பஞ்ச பூதம்* (1979)
1. *நெஞ்சுக்கு நீதி* (1979)
1. *பம்பாய் மெயில் 109* (1980)
1. *முழு நிலவு* (1980)
1. *கடவுளின் தீர்ப்பு* (1981)
1. *மங்கல லட்சுமி* (1981)
1. *வில்லியனூர் மாதா* (1983)
1. *அம்பிகை நேரில் வந்தாள்* (1984) ராதாவின் சகோதரியாக
1. *உறவை காத்த கிளி* (1984)
1. *ஓ மானே மானே* (1984)
1. *உன் கண்ணில் நீர் வழிந்தால்* (1985)
1. *உத்தமி* (1985)
1. *ஊமை விழிகள் (1986 திரைப்படம்)* (1986)
1. *உயிரே உனக்காக (திரைப்படம்)* (1986) ஆசா தேவியாக
1. *பேர் சொல்லும் பிள்ளை* (1987)
1. *அன்புள்ள அப்பா* (1987)
1. *அவசர போலீஸ் 100 (திரைப்படம்)* (1990) சீதாவாக
1. *ஆரத்தி எடுங்கடி* (1990)
1. *வைகாசி பொறந்தாச்சு* (1990) ரஞ்சித்தாவின் தாயாக
1. *நண்பர்கள் (திரைப்படம்)* (1990) பிரியாவின் தாயாக
1. *பிரம்மச்சாரி* (1992)
1. *உன்னை வாழ்த்திப் பாடுகிறேன்* (1992) பிரியாவின் தாயாக
1. *இன்னிசை மழை* (1992) மேக்கேலின் தாயாக
1. *பரதன்* (1992) ஜானகியாக
1. *உனக்காக பிறந்தேன்* (1992)
1. *டிராவிட் அங்கில்* (1992) செல்வியின் தாய்
1. *தேவர் வீட்டுப் பொண்ணு* (1992) சங்கரியாகவும் சாவித்திரி தாயாகவும்
1. *நீங்க நல்லா இருக்கணும்* (1992)
1. *உழைப்பாளி (திரைப்படம்)* (1993)
1. *பிரதாப்* (1993)
1. *ஆத்மா* (1993) சரவணனின் தாயாக
1. *கேப்டன்* (1994)
1. *என் ராஜாங்கம்* (1994) சுரேசின் தாயாக
1. *ஜல்லிக்கட்டுக்காளை* (1994) ராதாவின் தாயாக
1. *மேட்டுப்பட்டி மிராசு* (1994) வள்ளயம்மாளாக
1. *மனதிலே ஒரு பாட்டு* (1995)
1. *திருமூர்த்தி (திரைப்படம்)* (1995) லட்சுமியாக
1. *சின்ன மணி (திரைப்படம்)* (1995)
1. *ரகசிய போலீஸ் (1995 திரைப்படம்)* (1995) சூரியாவின் தாய்
1. *மருமகன் (திரைப்படம்)* (1995)
1. *முறை மாமன் (திரைப்படம்)* (1995) சாரதாவாக
1. *பூவே உனக்காக* (1995) பிரியதர்சிணி / நிர்மலா மேரி
1. *வெற்றி விநாயகர்* (1996) ஆசிரிகை
1. *தாலி புதுசு (திரைப்படம்)* (1997) லட்சுமியாக
1. *பெரியதம்பி* (1997) சிவகாமியாக
1. *கோல்மால்* (1998) ஐஸ்வர்யாவின் தாயாக
1. *பிரியமானவளே* (2000) பிரியாவின் தாயாக
1. *பிரிவோம் சந்திப்போம்* (2008) தெய்வானையாக
# சங்கீதா (தெலுங்கு நடிகை)

## தொலைக்காட்சித் தொடர்

- வசந்தம் (சன் தொலைக்காட்சி) - தமிழ் (2010-2011) - சக்தி
# காஞ்சி மாமுனிவர் அரசு பட்டமேற்படிப்பு ஆய்வு மையம்

**காஞ்சி மாமுனிவர் அரசு பட்ட மேற்படிப்பு ஆய்வு நிறுவனம்** (*Kanchi Mamunivar Government Institute for Post Graduate Studies and Research*), புதுச்சேரியின் லாசுபேட்டையில் அமைந்துள்ள முதுகலை பட்டப்படிப்பு கல்லூரி ஆகும். இது 1989ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் ஆகியவற்றில் முதுகலை படிப்புகளை வழங்குகிறது.
# காஞ்சி மாமுனிவர் அரசு பட்டமேற்படிப்பு ஆய்வு மையம்

## துறைகள்

### அறிவியல்

- இயற்பியல்
- வேதியியல்
- கணிதம்
- தாவர உயிரியல் மற்றும் பயோடெக்னாலஜி
- விலங்கியல்
- கணினி அறிவியல்
# காஞ்சி மாமுனிவர் அரசு பட்டமேற்படிப்பு ஆய்வு மையம்

## துறைகள்

### கலை மற்றும் வணிகம்

- தமிழ்
- ஆங்கிலம்
- பிரஞ்சு
- வரலாறு
- பொருளாதாரம்
- வர்த்தகம்
# காஞ்சி மாமுனிவர் அரசு பட்டமேற்படிப்பு ஆய்வு மையம்

## அங்கீகாரம்

இக்கல்லூரியை புது தில்லியில் உள்ள பல்கலைக்கழக மானிய குழு (யுஜிசி) அங்கீகரித்துள்ளது.
# மகாத்மா காந்தி அரசுக் கலைக் கல்லூரி

**மகாத்மா காந்தி அரசு கலைக் கல்லூரி** (*Mahatma Gandhi Government Arts College*), புதுச்சேரி, மாகே, சாலக்கராவில் அமைந்துள்ள ஒரு பட்டப்படிப்பு கல்லூரி ஆகும். இது 1970ஆம் ஆண்டில் நிறுவப்பட்டது. இந்தக் கல்லூரி பாண்டிச்சேரி பல்கலைக்கழக இணைவு பெற்றுள்ளது. இக்கல்லூரியில் கலை, வர்த்தகம், அறிவியல் பிரிவுகளில் பல்வேறு படிப்புகள் பயிற்றுவிக்கப்படுகிறது.
# மகாத்மா காந்தி அரசுக் கலைக் கல்லூரி

## துறைகள்

இக்கல்லூரியில் செயல்படும் துறைகள்:
- இயற்பியல் துறை
- வேதியியல் துறை
- கணிதத் துறை
- விலங்கியல் துறை
- தாவரவியல் துறை
- கணினி அறிவியல் துறை
- வணிகவியல் துறை
- பொருளாதார துறை
- ஆங்கிலத் துறை
- இந்தி துறை
- மலையாளத் துறை
# மகாத்மா காந்தி அரசுக் கலைக் கல்லூரி

## அங்கீகாரம்

இக்கல்லூரியை புது தில்லியில் உள்ள பல்கலைக்கழக மானிய குழு அங்கீகரித்துள்ளது.
# டாக்டர் சர்வபள்ளி இராதாகிருஷ்ணன் அரசு கலைக் கல்லூரி

**டாக்டர் சர்வபள்ளி இராதாகிருஷ்ணன் அரசு கலைக் கல்லூரி** (*Dr. Sarvepalli RadhaKrishnan Government Arts College*), புதுச்சேரியின் யானத்தில் அமைந்துள்ள பட்டப்படிப்பு கல்லூரி ஆகும். இது 1973ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்துடன் இணைக்கப்பட்டுள்ளது. இந்த கல்லூரியில் கலை, வர்த்தகம் மற்றும் அறிவியல் ஆகிய பிரிவுகளில் பல்வேறு பட்டப் படிப்புகள் வழங்கப்படுகிறது.
# டாக்டர் சர்வபள்ளி இராதாகிருஷ்ணன் அரசு கலைக் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி அறிவியல்
# டாக்டர் சர்வபள்ளி இராதாகிருஷ்ணன் அரசு கலைக் கல்லூரி

## துறைகள்

### கலை மற்றும் வணிகம்

- தெலுங்கு
- ஆங்கிலம்
- இந்தி
- பொருளாதாரம்
- வணிகவியல்
# டாக்டர் சர்வபள்ளி இராதாகிருஷ்ணன் அரசு கலைக் கல்லூரி

## அங்கீகாரம்

கல்லூரியை பல்கலைக்கழக மானிய ஆணையம் (யுஜிசி) அங்கீகரித்துள்ளது.
# அவ்வையார் அரசு மகளிர் கல்லூரி

புதுச்சேரி அரசாங்கத்தால் மகளிரின் உயர் கல்விக்காகத் துவக்கப்பட்டது, காரைக்காலில் உள்ள **அவ்வையார் அரசு மகளிர் கல்லூரி** (*Avvaiyar Govt College for Women*) ஆகும்.  
இந்த கல்லூரி 1972ஆம் ஆண்டில் சென்னைப் பல்கலைக்கழக இணைப்புடன் தொடங்கப்பட்டது. பின்னர் புதுவைப் பல்கலைக்கழகத்துடன் இணைக்கப்பட்டுள்ளது. முதலில் கலை மற்றும் அறிவியல் துறைகள் மட்டுமே தொடங்கப்பட்டது. பெண்கள், மாணவர்களின் விருப்பத்திற்கு ஏற்ப வரலாறு, ஆங்கில இலக்கியம், தாவரவியல், கணிதம், வேதியியல், இயற்பியல் மற்றும் மனையியல் துறைகள் பின்னர் தொடங்கப்பட்டன.
# அவ்வையார் அரசு மகளிர் கல்லூரி

## கல்லூரியில் துறைகள்

1972ஆம் ஆண்டில் கல்லூரி தொடங்கப்பட்டபோது கலை மற்றும் அறிவியல் துறை என்ற ஒரே ஒரு துறை மட்டுமே இருந்தது.  
- பி.ஏ. வரலாறு-1973–74 கல்வியாண்டில் தொடங்கப்பட்டது.
- பி.ஏ. ஆங்கில இலக்கியம்-1976-77 கல்வியாண்டில் தொடங்கப்பட்டது
- பி.எஸ்.சி தாவரவியல்-1977-78 கல்வியாண்டில் தொடங்கப்பட்டது
- பி.எஸ்சி கணிதம்-1978–79 கல்வியாண்டில் தொடங்கப்பட்டது
- பி.எஸ்.சி வேதியியல்-1980–81 கல்வியாண்டில் தொடங்கப்பட்டது
- பி.காம் அல்லது வணிகத் துறை -1984-85 கல்வியாண்டில் தொடங்கப்பட்டது
- பி.எஸ்.சி இயற்பியல் 1985-86 கல்வியாண்டில் தொடங்கப்பட்டது
- பி.எஸ்.சி ஹோம் சயின்ஸ் 1995-96 கல்வியாண்டில் தொடங்கப்பட்டது.
- பி.எஸ்சி கணினி அறிவியல் 1998-99 கல்வியாண்டில் தொடங்கப்பட்டது.
- கார்ப்பரேட் செயலகத்தில் பி.காம்- 2010–11 கல்வியாண்டில் வேலை சார்ந்த படிப்புகளின் கோரிக்கைகளிலிருந்து தொடங்கப்பட்டது.
# அவ்வையார் அரசு மகளிர் கல்லூரி

## முதுகலை படிப்புகள்

புதுச்சேரி அரசு எம்.ஏ ஆங்கிலம் மற்றும் எம்.எஸ்சி முதுகலை படிப்புகளைத் தொடங்கியது. 1997-98 கல்வியாண்டில் தாவரவியலும், 2000-01ஆம் ஆண்டில் பெண்கள் மாணவர்களின் நலனுக்காக எம்.ஏ வரலாறும் தொடங்கப்பட்டன.
# அவ்வையார் அரசு மகளிர் கல்லூரி

## அமைவிடம்

அவ்வையார் அரசு மகளிர் கல்லூரி காரைக்காலில் உள்ள அண்ணல் அம்பேத்கர் தெருவில் அமைந்துள்ளது.
# மகாத்மா காந்தி அரசுக் கல்லூரி

**மகாத்மா காந்தி அரசு கல்லூரி** (*Mahatma Gandhi Government College*) இந்தியாவின், அந்தமான் நிக்கோபார் தீவுகளில் உள்ள ஒரே ஒரு கல்லூரியாகும். இக்கல்லூரி 1990ஆம் ஆண்டில் கார் நிக்கோபாரில் அரசு கல்லூரியாக நிறுவப்பட்டது. இது 1994-ல் மாயா பந்தருக்கு மாற்றப்பட்டு 1994 திசம்பர் 5 அன்று மகாத்மா காந்தி அரசு கல்லூரி என மறுபெயரிடப்பட்டது. இங்கு ஆறு பிரிவுகளில் இளநிலைப் படிப்புகள் வழங்கப்படுகின்றன. இக்கல்லூரி புதுச்சேரியில் உள்ள புதுவைப் பல்கலைக்கழக இணைப்பினைப்பெற்றுள்ளது.
# இராசிவ் காந்தி கலை அறிவியல் கல்லூரி

**இராசிவ் காந்தி கலை மற்றும் அறிவியல் கல்லூரி** (*Rajiv Gandhi Arts and Science College*), புதுச்சேரியின் தவளகுப்பத்தில் அமைந்துள்ள ஒரு பட்டப்படிப்பு கல்லூரி ஆகும். புதுச்சேரி அரசினால் இக்கல்லூரி 1995ஆம் ஆண்டில் நிறுவப்பட்டது. இந்த கல்லூரி புதுவைப் பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வர்த்தகம் மற்றும் அறிவியல் துறைகளில் பல்வேறு படிப்புகளை வழங்குகிறது.
# இராசிவ் காந்தி கலை அறிவியல் கல்லூரி

## துறைகள்

### அறிவியல்

- கணிதம்
- கணினி அறிவியல்
# இராசிவ் காந்தி கலை அறிவியல் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- பொருளாதாரம்
- வியாபார நிர்வாகம்
- கூட்டுறவு மேலாண்மை
- வர்த்தகம்
# இராசிவ் காந்தி கலை அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.
# அறிஞர் அண்ணா அரசு கலை அறிவியல் கல்லூரி, காரைக்கால்

**காரைக்கால், அறிஞர் அண்ணா அரசு கலை அறிவியல் கல்லூரி,** (*Arignar Anna Government Arts and Science College, Karaikal*) புதுச்சேரியின் காரைக்காலில் அமைந்துள்ள மிகப் பழமையான பட்டப்படிப்பு வழங்கும் கல்லூரிகளில் ஒன்றாகும். இது 1967ஆம் ஆண்டில் நிறுவப்பட்டது. இந்த கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வணிகம் மற்றும் அறிவியல் பிரிவுகளில் பல்வேறு படிப்புகளை வழங்குகிறது.
# அறிஞர் அண்ணா அரசு கலை அறிவியல் கல்லூரி, காரைக்கால்

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி அறிவியல்
# அறிஞர் அண்ணா அரசு கலை அறிவியல் கல்லூரி, காரைக்கால்

## துறைகள்

### கலை மற்றும் வணிகம்

- பிரஞ்சு
- ஆங்கிலம்
- பொது நிர்வாகம்
- சமூக பணி
- பொருளாதாரம்
- வர்த்தகம்
# அறிஞர் அண்ணா அரசு கலை அறிவியல் கல்லூரி, காரைக்கால்

## அங்கீகாரம்

இக்கல்லூரியைப் புது தில்லியில் உள்ள பல்கலைக்கழக மானிய குழுவின் (யுஜிசி) அங்கீகாரம் பெற்றுள்ளது.
# மாகே ஆறு

**மாகே ஆறு** (**மாயாழிபுழா** என்றும் அழைக்கப்படுகிறது), (இந்தியாவின் ஆங்கிலக் கால்வாய் என்றும் அழைக்கப்படுகிறது) தென்னிந்தியாவில் உள்ள ஒரு ஆறு. இது கேரள மாநிலம் மற்றும் புதுச்சேரியின் கடலோரப் பகுதியான மாகேவில் செல்கிறது.
# மாகே ஆறு

## நிலவியல்

இந்த நதி மேற்குத் தொடர்ச்சி மலையின் வயநாடு மலைகளிலிருந்து உருவாகிறது. இந்த ஆற்றின் மொத்த நீளம் 54 கி.மீ. ஆகும். இது மாகே பகுதியில் அரபிக் கடலில் கலக்கிறது. இந்த ஆறு நரிபெட்டா, வாணிமேல், பெருவங்கரா, இய்யங்கோடு, இரிங்கனூர், திரிபங்கத்தூர், பெரிங்காளம், எடச்சேரி, கச்சேரி, ஏறாமலை, பாறக்கடவு, கரியாடு, கிடான்ஹி ஒளவிலம், குன்னுமக்கரா, அழியூர் கிராமங்கள் வழியே சுமார் 394 சதுர கிலோமீட்டர் நிலம் பாசனம் பெறுகிறது. மாகே நகரின் வடக்கு எல்லையாக இந்த ஆறு உள்ளது.
# மாகே ஆறு

## பொருளாதாரம்

ஆற்று போக்குவரத்தின் மூலம் பெறும் பொருளாதாரப் பலன் குறைவாகவே உள்ளது. முன்னர் அருகே உள்ள கிராமங்களிலிருந்து பொருட்களைக் கொண்டு செல்ல இந்த ஆறு பயன்படுத்தப்பட்டுள்ளது. புதுச்சேரி அரசு ஆற்றின் கரையோரத்தில் ஒரு மீன்பிடி துறைமுகத்தைக் கட்ட திட்டமிட்டுள்ளது. இருப்பினும் தொழில்நுட்ப காரணங்களால், கட்டுமானத்தில் உள்ள துறைமுகம், கழிமுகம் அருகே உள்ள கடற்கரையில் உள்ளது. மாகே ஆற்றின் ஓரமாக நடைமேடை ஒன்று சுற்றுலா ஈர்ப்புத் திட்டத்தின் கீழ் அமைக்கப்பட்டுள்ளது. இது மாகே, மஞ்சக்கலில் உள்ள நீர் விளையாட்டு வளாகத்திலிருந்து ஆற்றின் கரையில் உள்ள [மீன்பிடித் துறைமுகத்தின்] தடைநீர் பகுதி வரை புதுச்சேரி அரசாங்கத்தால் கட்டப்பட்டுகிறது.
# மாகே ஆறு

## சிறப்புகள்

எம். முகுந்தனின் மகத்தான நாவலான *மய்யழிக்கரையோரம் தீரங்கள்* (பி. 1974 ; மலையாளம் "மாகே ஆற்றின் கரையில்"), இந்த நதியைக் கொண்டாடுகிறது. ஆங்கிலேய ஆட்சி காலத்தில் இந்தியாவில் "ஆங்கில கால்வாய்" என்று அழைக்கப்பட்டது, ஏனெனில் இது பிரித்தானிய ஆட்சிச் செய்த தெளிச்சேரியைப் பிரெஞ்சு ஆட்சியிலிருந்த மாகேவிலிருந்து பிரித்தது. இது கடவுளின் தேசத்தில் மிகவும் மாசுபட்ட ஆறாக உள்ளது.
# யோகி ஆரோன் (யோகா ஆசிரியர்)

**யோகி ஆரோன்** (Yogi Aaron) கனடிய யோகா ஆசிரியரும் "நிர்வாண யோகியின் சுயசரிதை" என்ற புத்தகத்தின் ஆசிரியருமாவார். ஆரோன் நியூயார்க் நகரில் நிர்வாண யோகா இயக்கத்தை நிறுவினார். இது கூட்டாளர் மற்றும் தாந்த்ரீக யோகா ஆகிய இரண்டின் கூறுகளையும் உள்ளடக்கியது. மேலும் நிர்வாணமாக இருக்கும்போது நிகழ்த்தப்படுகிறது.
# யோகி ஆரோன் (யோகா ஆசிரியர்)

## ஆரம்பகால வாழ்க்கையும் தொழிலும்

18 வயதில், இவர் வான்கூவர் சமூக மையத்தில் வேலை செய்யத் தொடங்கினார். வடிவத்தை அழகாக வைத்திருப்பது வாழ்நாள் முழுவதும் பொறுப்பு என்பதை உணர்ந்த இவர் 1991 இல் யோகா மாணவராகவும் 1997 இல் ஆசிரியராகவும் ஆனார். பிரையன் கெஸ்ட், இராட் ஸ்ட்ரைக்கர், சுவாமி இராமா உள்ளிட்ட யோகா ஆசிரியர்களுடனும், இமயமலையில் உள்ள பிற ஆன்மீக குருக்களின் பல யோகா ஆசிரமங்கள் உட்பட உலகம் முழுவதும் பயணம் செய்து பார்வையிட்டார்.  
இவர், 2001 இல் மன்ஹாட்டனுக்கு வந்தார். குறுகிய காலத்திற்குள் வெவ்வேறு நாடுகளுக்குச் சென்றார். ஹவாயில் ஒரு பயிற்சியின் போது தான், இவரும் இவரது நீண்டகால மாணவரான ஆதாமும் முதலில் "யோகாவை அடிப்படையாகக் கொண்ட ஒரு சமூகத்தை உருவாக்குவது பற்றி விவாதித்தனர். மேலும் இதன்மூலம் "மக்கள் தங்கள் ஆன்மாவை குணப்படுத்த முடியும்." என்பதை நம்பினர். ஆறு ஆண்டுகளுக்குப் பிறகு, இவர்கள் கோஸ்ட்டா ரிக்காவில் சொத்துக்களை வாங்கி *புளூ ஓசா* என்று அழைக்கப்படும் யோகா மையத்தைத் தொடங்கினார்கள்.  
நிர்வாண யோகா பயிற்சி செய்வதற்கான யோசனையை ஆரோன் பிரபலப்படுத்தினார். இது நியூயார்க்கின் ஓரின சேர்க்கை சமூகத்தில் ஆண்களைப் பின்தொடர்ந்தது. அதன் பின்னர் இது சிகாகோ, லாஸ் ஏஞ்சலஸ் மற்றும் பாஸ்டனில் பரவியது. நியூயார்க்கின் செல்சியாவில் 2001 ஆம் ஆண்டில் 23 வது தெரு மற்றும் ஆறாவது அவென்யூவின் தென்மேற்கு மூலையில் உள்ள கட்டிடத்தில் நிர்வாண யோகா இயக்கத்தைத் தொடங்கினார்.  
ஆரோன் பல்வேறு தலைப்புகளில் பேசுகிறார். பொதுவாக தன்சுதந்திரம் பற்றியும் தன்னுடன் பிறர் எப்படி சுதந்திரமாக இருக்க வேண்டும் என்பதையும் பற்றி பேசுகிறார். வாழ்க்கையின் நோக்கத்தை நிறைவேற்றுவது பற்றி பொதுவான தலைப்பில் பேசவும் எழுதவும் செய்கிறார்.
# யோகி ஆரோன் (யோகா ஆசிரியர்)

## ஆரம்பகால வாழ்க்கையும் தொழிலும்

### நிர்வாண யோகியின் சுயசரிதை

ஆரோன் 2015 இல் *ஒரு நிர்வாண யோகியின் சுயசரிதை* என்ற நூலை எழுதினார். அதில், 70களின் பிரிட்டிசு கொலம்பியா, கனடா ஆகியவற்றில் தனது குழந்தைப் பருவம் பற்றியும், ஒரு மிருகத்தனமான உறைவிடப் பள்ளிக் கல்வி தன்னை முற்றிலும் மாறுபட்ட பாதையில் எவ்வாறு அமைத்தன என்பதை இவர் விவரிக்கிறார். இருப்பினும், உறுதியுடனும், வெளிப்புறங்களில் ஒரு அன்புடனும் ஊக்கமுடனும் காணப்படும் இவர், இயற்கை காட்சிகளில் தன்னைப் புரிந்துகொள்ள முயன்றதாக கூறுகிறார். புத்தகத்தை விமர்சனம் செய்த *பிராட்வே வேர்ல்ட் என்பார்*, "யோகி ஆரோனின் கதை அதிகாரமளிப்பதில் ஒன்றாகும். இது சாகச உணர்வைக் கொண்டுள்ளது." என்றார்.
# யோகி ஆரோன் (யோகா ஆசிரியர்)

## விமர்சனம்

ஆரோரின் நிர்வாண யோகா வகுப்புகள் அதன் உயர்ந்த சிற்றின்பத்திற்காக விமர்சனங்களைப் பெற்றன. நவீன உலகில் யோகா: தற்கால பார்வைகள் "சூடான நிர்வாண யோகாவை" சுவாமி சிவானந்தா போன்றவர்களை அவதூறாகப் பேசும் "பாலியல் வெளிப்பாட்டின் ஊக்குவிப்பு"என்று அழைக்கிறது. *ஸ்டீவர்ட் ஜே லாரன்ஸ்* என்பவர் *தி கார்டியனில்* "ஆபாசம்" என்றும் இதை வரையறுத்தார் . யோகா வகுப்பில் கலந்து கொண்ட *அவுட்* இதழின் ஆசிரியர் *ஜோசுவா ஸ்டீன்*, "உயர்ந்த சிற்றின்பத்தால்" யோகாவின் தரம் குறைந்துவிட்டது என்று எழுதினார் *அசோசியேட்டட் பிரஸ்ஸின்* அறிக்கையின் படி, நிர்வாண யோகா நிர்வாணமாக பயிற்சி பெற்ற தாந்த்ரீக யோகாவின் ஒரு வடிவமாகத் தெரிகிறது" என்கிறது.
# சுந்தரம் வர்மா

**சுந்தரம் வர்மா** (Sundaram Verma) ஒரு இந்திய சுற்றுச்சூழல் ஆர்வலர் . இந்தியாவின் வறண்ட பகுதிகளில் மரம் வளர்ப்பதற்கு உதவும் 'உலர் நில வேளாண்மை' நுட்பத்தை உருவாக்கியதற்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ இவருக்கு வழங்கப்பட்டது.
# சுந்தரம் வர்மா

## ஆரம்பகால வாழ்க்கையும்ம் தொழிலும்

வர்மா ராஜஸ்தானின் சிகார் நகரில் உள்ள தண்டா கிராமத்தில் பிறந்து வளர்ந்தார். 1972 இல் பட்டப்படிப்பை முடித்த பின்னர், விவசாயத்தை ஒரு தொழிலாக தொடர முடிவு செய்தார். புது தில்லியில் உள்ள இந்திய வேளாண் ஆராய்ச்சி நிறுவனத்தில் கிருஷி விக்யான் கேந்திரா (கே.வி.கே) பத்தாண்டுகளுக்குப் பிறகு, வறண்ட பகுதிகளுக்கு விவசாய நுட்பத்தை உருவாக்கி, அதில் அனைத்து வகையான மரங்களையும் ஒரு லிட்டர் தண்ணீரில் நடலாம் என்பதை விளக்கினார். இன்றுவரை இவர் 50,000 க்கும் மேற்பட்ட மரங்களை நட்டுள்ளார்.
# இரகிபாய் சோமா பாப்பர்

**இரகிபாய் சோமா போபரே** (Rahibai Soma Popere) 1964 இல் பிறந்த இவர், ஒரு இந்திய விவசாயியும், இயற்கைப் பாதுகாவலருமாவார். இவர் மற்ற விவசாயிகளுக்கு பூர்வீக வகை பயிர்களுக்குத் திரும்ப உதவுகிறார். சுய உதவி குழுக்களுக்கு அவரை பயிரிட உதவுகிறார். பிபிசியின் "2018இல் 100 பெண்கள்" என்ற பட்டியலில் இடம்பெற்ற மூன்று இந்தியர்களில் இவரும் ஒருவர். விஞ்ஞானி ரகுநாத் மசேல்கர் இவருக்கு "விதைத் தாய்" என்ற பெயரைக் கொடுத்தார். மேலும், 2020இல் இந்திய அரசு இவருக்கு பத்மசிறீ விருது வழங்கியது.
# இரகிபாய் சோமா பாப்பர்

## ஆரம்ப கால வாழ்க்கை

பாப்ரே, மகாராட்டிர மாநிலத்தில் அகமதுநகர் மாவட்டத்தில் அகோல் தொகுதியில் அமைந்துள்ள கோம்பல்னே கிராமத்தைச் சேர்ந்தவர். இவருக்கு முறையான கல்வி இல்லை. இவர் கல்வியறிவற்றவர். இவர் தனது வாழ்நாள் முழுவதும் பண்ணைகளில் பணிபுரிந்தார். மேலும், பயிர் பன்முகத்தன்மை குறித்த அசாதாரண புரிதலைக் கொண்டுள்ளார்.
2018 ஆம் ஆண்டில் நாரி சக்தி புரஸ்காரை இவருக்கு வழங்கினார்]]
# இரகிபாய் சோமா பாப்பர்

## தொழில்

பாப்ரே பெண்கள் தலைமையிலான வேளாண்-பல்லுயிரியலில் கவனம் செலுத்துகிறார். ஏறக்குறைய ஐம்பது ஏக்கர் தனித்துவமான விளைநிலங்களை இவர் பாதுகாத்துள்ளார். அங்கு இவர் 17 வெவ்வேறு பயிர்களை வளர்க்கிறார். இவர் 2017 ஆம் ஆண்டில் பாரதிய வேளாண் தொழில் அபிவிருத்தி ஆராய்ச்சி அறக்கட்டளையால் பார்வையிடப்பட்டார். அறக்கட்டளை இவர் பராமரித்து வரும் தோட்டங்களில் ஒரு குடும்பத்தின் உணவுத் தேவைகளை பூர்த்தி செய்ய போதுமான விளைபொருள்கள் இருப்பதைக் கண்டது.  
அருகிலுள்ள கிராமங்களில் உள்ள சுய உதவிக்குழுக்கள் மற்றும் குடும்பங்களுக்காக தொடர்ச்சியான அவரை ஒன்றை இவர் உருவாக்கினார். அறிவியல் மற்றும் தொழில் ஆராய்ச்சி மன்றத்தின் முன்னாள் இயக்குநர் இரகுநாத் மசேல்கர் இவரை 'விதைத் தாய்' என்று வர்ணித்தார். கல்சுபாய் பிராந்தியத்தில் விதை பாதுகாப்புக்கான குழு என்ற சுய உதவிக்குழுவின் செயலில் உறுப்பினராக உள்ளார். பண்ணைகளில் தண்ணீரை பாய்ச்ச்சி அறுவடை செய்ய இவர் தனது சொந்த முறைகளை உருவாக்கியுள்ளார். தரிசு நிலத்தை விளைநிலமாக மாற்ற அறிவியல் ரீதியாக பயன்படுத்துகிறார். விதைகளைத் தேர்ந்தெடுப்பதற்கும், வளமான மண்ணை வைத்திருப்பதற்கும், பூச்சிகளை நிர்வகிப்பதற்கும் இவர் விவசாயிகளுக்கும் மாணவர்களுக்கும் பயிற்சி அளிக்கிறார். இவர் நான்கு போக நெல் சாகுபடியில் திறமையானவர். கிராமப்புற பகுதிகளின் மாற்றங்களுக்கான மகாராட்டிரா தொழில்நுட்பக் கழகத்தின் (மித்ரா) ஆதரவுடன் தனது நிலத்தில் கோழிகளை வளர்க்கவும் கற்றுக்கொண்டார்.
# நா ஒரு ஏலியன் (2020 இசைத்தொகுப்பு)

***நா ஒரு ஏலியன்*** (செந்தமிழ்: **நான் ஒரு வேற்றுகிரகவாசி**) என்பது இப்பாப்பு தமிழாவின் இரண்டாவது ஒலியக இசைத்தொகுப்பு ஆகும். இவ்விசைத்தொகுப்பு 14 ஆகத்து 2020 அன்று வெளியானது.
# நா ஒரு ஏலியன் (2020 இசைத்தொகுப்பு)

## வெளியீடு

ஆகத்து 4, 2020 அன்று திங்க்கு மியூசிக்கு தன் திவிட்டர் கணக்கில் இப்பாப்பு ஆதி மீண்டும் தனித்துவ இசைக்கு **நா ஒரு ஏலியன்** என்கிற இசைத்தொகுப்பின் மூலம் திரும்புவதாக அறிவித்தது.
இந்த இசைத்தொகுப்பு ஆறு பாடல்களை உள்ளடக்கியது. அதில் முதல் பாடல் **நெட்டத் தொறந்தா** ஆகத்து 6, 2020 அன்று வெளியானது. ஏனைய பாடல்கள் அனைத்தும் ஒரே இசைத்தொகுப்பாக ஆகத்து 14, 2020 அன்று வெளியானது.
# நா ஒரு ஏலியன் (2020 இசைத்தொகுப்பு)

## விமர்சனம்

இந்த இசைத்தொகுப்புக்கு நேர்மறையான விமர்சனங்களே வழக்கப்பட்டன. இதைப் பற்றி தி நியூ இந்தியன் எக்சுபிரசிற்கு **ஆதி கொடுத்த பேட்டி**யில் தெரிவித்தவதாவதன் தமிழாக்கம் கீழே கொடுக்கப்பட்டுள்ளது.
# நா ஒரு ஏலியன் (2020 இசைத்தொகுப்பு)

## இசைத்தடப் பட்டியல்

இவ்விசைத்தொகுப்பின் இசைத்தடப் பட்டியலை திங்க்கு மியூசிக்கு 22 சூலை 2020 அன்று வெளியிட்டது.  
| எண் | பாடல் தலைப்பு | இசை நீளம் |
| --- | --- | --- |
| 1 | நெட்டத் தொறந்தா | 3:33 |
| 2 | தார்க்கு தாட்சு | 3:57 |
| 3 | எல்லாமே கொஞ்ச காலம் | 4:38 |
| 4 | இணையம் | 3:03 |
| 5 | போகட்டும் போகட்டும் போ | 4:00 |
| 6 | யாருமே வேணாம் | 3:52 |
| **மொத்த நீளம்** | 23:03 | } |
# உஷா சௌமர்

**உஷா சௌமர்** (Usha Chaumar) (பிறப்பு 1978) இவர் இந்திய மாநிலமான ராஜஸ்தானின் அல்வார் பகுதியைச் சேர்ந்த சமூக சேவகராவார். இவர் இலாப நோக்கற்ற பிரிவான 'சுலப் சர்வதேச சமூக சேவை அமைப்பின்' தலைவராகவும் இருக்கிறார். 2020 ஆம் ஆண்டில், சமூகப் பணித் துறையில், குறிப்பாக மனித ஆற்றலால் கழிநிலையை வெளியேற்றுவதற்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ கௌரவத்தை பெற்றார்.
# உஷா சௌமர்

## வாழ்க்கை

ராஜஸ்தானின் பரத்பூருக்கு அருகிலுள்ள தீக் என்ற ஊரில் ஒரு தலித் குடும்பத்தில் பிறந்த உஷா சௌமர் தனது தாயுடன் சேர்ந்து தனது 7 வயதில் கையால் மனிதக் கழிவுகளை அகற்றும் பணியைத் தொடங்கினார். இவர் எவ்வித பாதுகாப்பு உபகரணங்களும் இல்லாமல் கழிவுகளை அகற்றினார். சௌமர் தனது 10 வயதில் திருமணம் செய்து கொண்டார். மேலும் தனது 14 வயதில் தனது கணவரின் குடும்பத்துடன் அல்வாருக்கு குடிபெயர்ந்தார். 2002 ஆம் ஆண்டில், தனது 24 வயதில், 'சுலப் சர்வதேச சமூக சேவை அமைப்பின் நிறுவனர் பிந்தேசுவர் பதக், இவரது கிராமத்திற்குச் சென்றபோது, க்ழிவுகளை அகற்றும் தொழிலார்களுடன் பேசினார். அவரது வழிகாட்டுதலின் கீழ், ஒரு மாற்று நிலையான வாழ்க்கை முறைக்காக, *நை திஷா என்ற தன்னார்வ* தொண்டு நிறுவனத்தில் உஷா சேர்ந்தார். தற்போது, சுலப் சரவதேச அமைப்பின் இலாப நோக்கற்ற பிரிவான சுலப் சர்வதேச சமூக சேவை அமைப்பின் (சிசோ) தலைவராக உள்ளார். 2020 ஆம் ஆண்டில், சமூகப் பணித் துறையில், குறிப்பாக மனிதக் கழிவுகளை கையால் அகற்றும் தொழிலுக்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ கௌரவத்தைப் பெற்றார்.
# முகமது சாரிப் (சமூக சேவகர்)

**சாரிப் சாச்சா** என்று பிரபலமாக அழைக்கப்படும் **முகமது சாரிப்** (Mohammed Sharif) இந்தியாவின் உத்தரபிரதேசத்தைச் சேர்ந்த மிதிவண்டி பழுது பார்க்கும் ஒரு சமூக சேவராவார். 20000 க்கும் மேற்பட்ட அடையாளம் தெரியாத மற்றும் உரிமை கோரப்படாத இறந்த உடல்களுக்கு இறுதி சடங்குகளைச் செய்ததற்காக இவர் அறியப்படுகிறார். சமூகப் பணிகளில் இவர் செய்த பங்களிப்புக்காக 2020 ஆம் ஆண்டில் இந்திய அரசு தனது நான்காவது மிக உயர்ந்த குடிமை விருதான பத்மசிறீ விருது வழங்கி கௌரவித்தது.
# முகமது சாரிப் (சமூக சேவகர்)

## சுயசரிதை

சாரிப்பின் மூத்த மகன் முகமது ரைசு கான் 1992 ல் சுல்தான்பூர் செல்லும் வழியில் கொலை செய்யப்பட்டார். அவரது உரிமை கோரப்படாத உடல் சாலையில் கிடந்ததால், அது விலங்குகளால் விழுங்கப்பட்டது. இந்த சம்பவத்திற்குப் பிறகு, அடையாளம் தெரியாத இறந்த உடல்களின் இறுதி சடங்குகளை சாரிப் அடக்கம் செய்யத் தொடங்கினார். இவர் உரிமை கோரப்படாத உடல்களுக்காக காவல் நிலையங்கள், மருத்துவமனைகள், தொடர்வண்டி நிலையங்கள், சவக்கிடங்குகள் போன்ற இடங்களை பார்வையிடுகிறார். 72 மணி நேரம் யாரும் உரிமை கோராத பின்னரே சடலங்கள் இவரிடம் காவலர்களால் ஒப்படைக்கப்படுகின்றன. இவர் பல முறை நிதி சிக்கல்களை எதிர்கொண்ட போதிலும், நன்கொடைகளை சேகரித்துக் கொண்டு, பின்னர் இறுதி சடங்குகளைச் செய்வதற்கான தனது நடவடிக்கைகளை மேற்கொண்டார்.  
சமூகப் பணிகளில் பங்களித்ததற்காக இவருக்கு 2020 ஆம் ஆண்டில் பத்மசிறீ விருது வழங்கப்பட்டது.
# நவாப் அப்துல் சப்பார்

நவாப் **அப்துல் ஜபார்** (Nawab Abdul Jabbar) (24 அக்டோபர் 1837 - 30 சனவரி 1918) ஒரு பிரித்தானிய இந்திய அதிகாரத்துவமும், சமூக சேவகருமாவார்.
# நவாப் அப்துல் சப்பார்

## ஆரம்ப கால வாழ்க்கை

அப்துல் சப்பார் 1837 அக்டோபர் 24 ஆம் தேதி இந்தியாவின் மேற்கு வங்காள மாநிலத்தின் கிழக்கு வர்தமான் மாவட்டத்தின் பர்கதி கிராமத்தில் அமைந்துள்ள தனது தாய்வழி தாத்தாவின் வீட்டில் பிறந்தார். இவரது குடும்ப வீடு கிழக்கு வர்தமானின் காசியாரா என்ற கிராமத்தில் இருந்தது. இவரது தந்தை கான் பகதூர் கோலம் அசுகர் பிரித்தானிய கிழக்கிந்திய நிறுவனத்தின் நீதித்துறையில் தலைமை சதர் அமீனாக இருந்தார். அப்துல் சப்பார் வர்தமான் ராஜ் பள்ளியில் நுழைவுத் தேர்வில் தேர்ச்சி பெற்றார். இங்கே இவர் இராம்தானு லகரி என்பவரின் மாணவர். பின்னர் இளங்கலை வகுப்பில் மாநிலக் கல்லூரியில் அனுமதிக்கப்பட்டார். 1857 இல் தந்தை இறந்த பிறகு இவர் கல்வியை விட்டுவிட்டார்.
# நவாப் அப்துல் சப்பார்

## தொழில்

தனது தொழில் வாழ்க்கையின் தொடக்கத்தில் துணை நீதிபதியாக சேர்ந்தார். 1889 மற்றும் 1894 க்கு இடையில் இவர் கொல்கத்தாவில் தலைமை நீதிபதியாக பணியாற்றினார். 1884, 1886 மற்றும் 1893 ஆம் ஆண்டுகளில் வங்காள சட்டமன்றத்தில் உறுப்பினராக நியமிக்கப்பட்டார். ஓய்வுக்குப் பிறகு இவர் போபால் இராச்சியத்தின் முதல்வராக நியமிக்கப்பட்டு 1897 முதல் 1902 வரை பணியாற்றினார். அங்கு சமூக நலப் பணிகளில் இவர் செய்த பங்களிப்புக்காக கௌரவிக்கப்பட்டார்.  
தென்னாப்பிரிக்காவில் காந்தியின் இனவெறி எதிர்ப்பு இயக்கத்தை ஆதரிக்க சுரேந்திரநாத் பானர்ஜி கொல்கத்தாவில் ஏற்பாடு செய்திருந்த கூட்டத்தில் அப்துல் சப்பார் தலைவரக இருந்தார். இந்திய தேசிய காங்கிரசு, அகில இந்திய முஸ்லீம் லீக் ஆகிய இரண்டும் இவரது வாழ்நாளில் நிறுவப்பட்டது, ஆனால் இவர் ஒருபோதும் அரசியலில் ஆர்வம் காட்டவில்லை.
# நவாப் அப்துல் சப்பார்

## முஸ்லிம் சமுதாயத்தில் பங்களிப்பு

இந்திய முஸ்லிம்களின் முதல் அமைப்பான மத்திய தேசிய முகமதிய சங்கத்தின் உறுப்பினராக இருந்தார். முகமதிய இலக்கிய சங்கத்தின் உறுப்பினராகவும், 1900 இல் சங்கத்தின் தலைவராகவும் தேர்ந்தெடுக்கப்பட்டார். இவருக்கு நவாப் அப்துல் லத்தீப்புடன் நெருங்கிய தொடர்பு இருந்தது. அப்துல் சப்பார் முஸ்லிம்களிடையே மேற்கத்திய கல்வியை வளர்க்க ஆர்வமாக இருந்தார். *முஸ்லீம் தர்ம போரிச்சாய்* (முஸ்லீம் மதம் அறிமுகம்) என்ற தலைப்பில் வங்காள மொழியில் ஒரு புத்தகத்தை எழுதினார். இவர் பெண்கள் கல்வியில் அதிக அக்கறை காட்டவில்லை. இவர் தனது இரண்டு உருது புத்தகங்களில் பெண் கல்வி குறித்த தனது கருத்தை முன்வைத்தார்.  
கொல்கத்தாவில், முஸ்லிம் மாணவர்களுக்காக 1896 இல் டெய்லர் விடுதி கட்டப்பட்டது. அதன் ஆரோக்கியமற்ற சூழல் மற்றும் போதுமான வசதிகள் இல்லாததால் 1908 ஆம் ஆண்டில் புதிய விடுதிகளை நிறுவ இவர் இயக்கத்தைத் தொடங்கினார். இறுதியில் முஸ்லிம் மாணவர்களுக்காக பேக்கர் விடுதி நிறுவப்பட்டது.
# நவாப் அப்துல் சப்பார்

## மரியாதை

அப்துல் சப்பாருக்கு 1895 இல் கான் பகதூர் மற்றும் இந்தியப் பேரர்சின் ஒழுங்கு என்ற கௌரவம் வழங்கப்பட்டது. பின்னர் இவர் நவாப் பட்டத்தையும் பெற்றார்.
# நவாப் அப்துல் சப்பார்

## இறப்பு

30 சனவரி 1918 இல் அப்துல் சப்பார் இறந்தார்.
# பீம் ஜன்மபூமி

**பீம் ஜன்மபூமி** (Bhim Janmabhoomi) (அதாவது, "பீமின் பிறப்பிடம்") என்பது பாபாசாகேப் அம்பேத்கருக்கு அர்ப்பணிக்கப்பட்ட ஒரு நினைவுச்சின்னமாகும். இது இந்தியாவின் மத்திய பிரதேசத்தில் மோவ் (இப்போது டாக்டர். அம்பேத்கர் நகர்) என்ற இடத்தில் அமைந்துள்ளது. மேலும், இது ஏப்ரல் 14, 1891 இல் மோவில் பிறந்த அம்பேத்கரின் பிறப்பிடமுமாகும். மத்தியப் பிரதேச அரசு இந்த பிரமாண்டமான நினைவுச்சின்னத்தை கட்டியது. இந்த நினைவுச்சின்னம் அம்பேத்கரின் 100 வது பிறந்த நாளன்று - ஏப்ரல் 14, 1991 - அப்போதைய மத்தியப் பிரதேச முதல்வர் சுந்தர்லால் பட்வா அவர்களால் திறந்து வைக்கப்பட்டது. நினைவுச்சின்னத்தின் கட்டிடக்கலை கட்டிடக் கலைஞர் இ.டி. நிம்கடே என்பவர் மேற்பார்வையிட்டார். பின்னர், ஏப்ரல் 14, 2008 அன்று, அம்பேத்கரின் 117 வது பிறந்த நாளானறு, நினைவுச்சின்னம் திறந்து வைக்கப்பட்டது. நினைவுச்சின்னத்துடன் கிட்டத்தட்ட 4.52 ஏக்கர் நிலம் இணைக்கப்பட்டுள்ளது.  
ஒவ்வொரு ஆண்டும், அம்பேத்கரை பின்பற்றும் இலட்சகணக்கான பௌத்தர்களும், பிற சுற்றுலாப் பயணிகளும் இந்த இடத்திற்கு வருகை தருகிறார்கள். குறிப்பாக ஏப்ரல் 14 அன்று அம்பேத்கரின் பிறந்த நாளை ஆடம்பரமாகவும், மகிழ்ச்சியுடனும் கொண்டாடி மகிழ்வார்கள். மோவ் போபாலிருந்து 216 கி.மீ தொலைவிலும், இந்தூரிலிருந்து 20 கி.மீ தூரத்திலும் உள்ளது. இந்த இடத்திற்கு, இந்தியப் பிரதமர் நரேந்திர மோடி, 2016 ஆம் ஆண்டில் 125 வது அம்பேத்கர் பிறந்தநாளில் வருகை புரிந்து பார்வையிட்டு பாபாசாகேப்பிற்கு அஞ்சலி செலுத்தினார். 2018 ஆம் ஆண்டில், 127 வது அம்பேத்கர் பிறந்தநாளில் , இந்தியாவின் குடியரசுத் தலைவர் இராம்நாத் கோவிந்த், இங்கு வருகை தந்து பாபாசாகேபிற்கு அஞ்சலி செலுத்தினார். இந்த நினைவுச்சின்னம் அம்பேத்கரின் வாழ்க்கை தொடர்பான ஐந்து புனித தளங்களில் ஒன்றாகும். மத்தியப் பிரதேச அரசு ஒவ்வொரு ஆண்டும் *சமாஜிக் சமரஸ்த சம்மேலன்* என்ற மாநாட்டை இங்கு ஏற்பாடு செய்கிறது. இது தவிர, பல்வேறு சமூக மற்றும் கலாச்சார நிகழ்ச்சிகள் இங்கு ஏற்பாடு செய்யப்பட்டுள்ளன.
# பீம் ஜன்மபூமி

## வரலாறு

அர்ப்பணிக்கப்பட்டுள்ளது.]]
அம்பேத்கரின் தந்தை இராம்ஜி மலோஜி சக்பால் புனேவில் உள்ள பான்டோஜி பள்ளியில் கல்வியை முடித்து, இந்திய பிரிட்டிசு இராணுவத்தில் ஆசிரியராக தனது வாழ்க்கையைத் தொடங்கினார். இவர் பிரதம ஆசிரியராகவும் பின்னர் தலைமை ஆசிரியராகவும் முக்கியத்துவம் பெற்றார். 14 ஆண்டு தலைமை ஆசிரியரின் பணிக்குப் பிறகு, இராணுவத்தில் சுபேதார் பதவி உயர்வு வழங்கப்பட்டு மோவுக்கு அனுப்பப்பட்டார். மோவ் இராணுவ தலைமையகமாக இருந்தது. இங்கு அம்பேத்கர் 1891ஆம் ஆண்டு ஏப்ரல் 14ஆம் தேதி, பிறந்தார். அம்பேத்கரின் பிறந்த பெயர் பீம், பிவா மற்றும் பீம்ராவ் என்றும் அழைக்கப்பட்டார். தீண்டாமை ஒழிப்பு, இந்திய அரசியலமைப்பு மற்றும் பௌத்த மறுமலர்ச்சி மற்றும் பிற நடவடிக்கைகள் காரணமாக, பாபாசாகேப் அம்பேத்கர் உலக அரங்கில் குறிப்பிடத்தக்க நபராக கருதப்படுகிறார். பின்னர், தாழ்த்தப்பட்டோரின் உரிமைகளுக்காகப் போராடிய பாபாசாகேப் அம்பேத்கரின் பிறப்பிடம் புனித நிலமாகவும் முக்கியமான இடமாகவும் மாறியது.  
மார்ச் 27, 1991 அன்று, "டாக்டர் பாபாசாகேப் அம்பேத்கர் நினைவு குழுவின்" நிறுவனர் தலைவர் பௌத்த துறவி சங்சில் இந்தக் குழுவின் கூட்டத்தை ஏற்பாடு செய்தார். நினைவுச்சின்னத்தின் அடிக்கல் நாட்டிற்கு மத்திய பிரதேச முதல்வர் சுந்தர் லால் பட்வா அழைக்கப்பட வேண்டும் என்று முடிவு செய்யப்பட்டது. பிறந்த இடத்தில், கட்டிட வடிவமைப்பு கட்டிடக் கலைஞர் இ.டி. நிம்கேட் அவர்களால் உருவாக்கப்பட்டது. பிறந்தநாள் விழாவைக் கொண்டாடுவதற்கான ஏற்பாடுகள் தொடங்கப்பட்டன. அம்பேத்கரின் சாம்பலைக் கொண்டுவருவதற்காக பண்டேஜி (பிக்கு) மும்பைக்குச் சென்றார், அவர் ஏப்ரல் 12, 1991 அன்று சாம்பலுக்கு திரும்பினார். 1991 ஏப்ரல் 14 அன்று அம்பேத்கரின் 100வது பிறந்த நாள் அன்று முதலமைச்சர் சுந்தர் லால் பட்வா அவர்களால் நினைவுச்சின்னத்திற்கு அடிக்கல் நாட்டப்பட்டது. அடல் பிகாரி வாச்பாய் மற்றும் அமைச்சர், பெரூலால் பட்டிதர் மற்றும் பாண்டே தர்மசில் ஆகியோர் இந்த நிகழ்ச்சியில் கலந்து கொண்டனர். பின்னர், பிரமாண்டமான பீம் ஜன்மபூமியில் அருங்காட்சியகம் கட்டப்பட்டது. மேலும் அருங்காட்சியகமும் அம்பேத்கரின் 117வது பிறந்த நாளான 2008 ஏப்ரல் 14 அன்றே திறக்கப்பட்டது.  
சிலைகள்.]]
நினைவுச்சின்னத்தின் அமைப்பு பௌத்த கட்டிடக்கலை தாது கோபுரத்தைப் போன்றது. நினைவுச்சின்ன நுழைவாயிலுக்கு அருகில் அம்பேத்கரின் சிலை அமைக்கப்பட்டுள்ளது. நினைவுச்சின்னத்தில் இந்தியில் "பீம் ஜென்மபூமி" (भीम जन्मभूमि) என சிலைக்கு மேலே செதுக்கப்பட்டுள்ளன. மேலும் ஒரு பெரிய அசோக சக்கரம் உள்ளன. நினைவுச்சின்னத்தின் முன் மற்றும் நினைவுச்சின்னத்தின் மேற்புறத்தில் இரண்டு புத்த கொடி உள்ளது. நினைவுச்சின்னத்தின் உள்ளே, பாபாசாகேப்பின் வாழ்க்கை முறையின் பல உருவப்படங்கள் அறிமுகப்படுத்தப்பட்டுள்ளன. கௌதம புத்தர், பாபாசாகேப் அம்பேத்கர், இவரது முதல் மனைவி இரமாபாய் அம்பேத்கர் ஆகியோரின் சிலைகளும் உள்ளன.
# சைத்திய பூமி

**சைத்திய பூமி** (Chaitya Bhoomi) (மகாபரிநிர்வான நினைவிடம்) என்பது ஒரு பௌத்த சைத்தியமும், இந்திய அரசியலமைப்பை கட்டியெழுப்பியவரான டாக்டர் பாபாசாகிப் அம்பேத்கரின் தகன இடமுமாகும். இது மும்பையின் தாதர் கடற்கரையில் அமைந்துள்ளது. இந்த சைத்திய பூமி என்பது அம்பேத்கரைப் பின்பற்றுபவர்களுக்கான புனித யாத்திரைக்கான இடமுமாகும். ஒவ்வொரு ஆண்டும் திசம்பர் 6 ஆம் தேதி அம்பேத்கர் நினைவு நாள் விழாவில் (மகாபரிநிர்வான தினம்) ஆண்டுதோறும் மில்லியன் கணக்கான மக்கள் வருகை தருகிறார்.  
மகாராட்டிரா முதல்வர், ஆளுநர், அமைச்சர் மற்றும் பல அரசியல்வாதிகள் ஒவ்வொரு ஆண்டும் திசம்பர் 6 ஆம் தேதி சைத்திய பூமியில் அம்பேத்கருக்கு அஞ்சலி செலுத்துகின்றனர். இந்தியப் பிரதமர் நரேந்திர மோடியும் இதை பார்வையிட்டுள்ளார். சைத்திய பூமி அம்பேத்கருக்கு ஒரு நினைவுச்சின்னத்தை வழங்குகிறது. மேலும் மகாராட்டிரா அரசாங்கத்தால் ஏ-வகுப்பு சுற்றுலா மற்றும் புனித யாத்திரைத் தளமாக தரப்படுத்தப்பட்டுள்ளது.
# சைத்திய பூமி

## கட்டமைப்பு விவரங்கள்

புத்தரும் பாபாசாகேப் அம்பேத்கரும்]]
இந்த அமைப்பு சதுர வடிவத்தில் கட்டப்படுள்ளது. இது ஒரு சிறிய குவிமாடம் கொண்டு தரைத் தளங்களாக பிரிக்கப்பட்டுள்ளது. சதுர வடிவ கட்டமைப்பில் 1.5 மீட்டர் உயரத்தில் ஒரு வட்ட சுவர் உள்ளது. வட்ட பகுதியில் அம்பேத்கரின் மார்பளவு சிலையும், கௌதம புத்தர் சிலையும் வைக்கப்பட்டுள்ளன. வட்ட சுவரில் இரண்டு நுழைவாயில்கள் உள்ளன. அவை பளிங்கு தரையையும் கொண்டுள்ளன. தவிர பிக்குகளுக்கு ஓய்வெடுக்கும் இடமும் உள்ளது. சைத்திய பூமியின் பிரதான நுழைவாயில் சாஞ்சி தாது கோபுர வாயிலின் பிரதி ஆகும். அதே நேரத்தில் அசோகரின் தூணின் பிரதியையும் கொண்டுள்ளது.  
சைத்திய பூமியை 1971 திசம்பர் 5 ஆம் தேதி பி.ஆர்.அம்பேத்கரின் மருமகள் மீராபாய் யசுவந்த் அம்பேத்கர் திறந்து வைத்தார். இங்கே, அம்பேத்கரின் நினைவுச்சின்னங்கள் பொறிக்கப்பட்டுள்ளன. 2012 ஆம் ஆண்டில், பிரதமர் மன்மோகன் சிங் தலைமையிலான மத்திய அரசு நினைவுச்சின்னம் கட்டுவதற்காக இந்து ஆலைகளின் நிலத்தை மகாராட்டிரா அரசுக்கு மாற்ற அனுமதித்தது.
# சைத்திய பூமி

## மகாபரிநிர்வான தினம்

அம்பேத்கரின் நினைவு ஆண்டுவிழா (திசம்பர் 6) மகாபரிநிர்வான தினமாக அனுசரிக்கப்படுகிறது. இந்தியா முழுவதும் மில்லியன் கணக்கான மக்கள் இவருக்கு மரியாதை செலுத்துவதற்காக இங்கு வருகிறார்கள்.
# காலிக்ரா ஃபுலோ

**காலிக்ரா ஃபுலோ** (Calligra Flow முன்னர் *கிவியோ)* என்பது ஓர் இலவச வரைபட மென்பொருள் ஆகும். இது கே டீ ஈ இன் ஊடாடும் வரைகலை மற்றும் *கலிக்ரா சூட்டின்* ஒரு பகுதியாகும்.
# காலிக்ரா ஃபுலோ

## விளக்கம்

ஃபுலோ என்பது காலிக்ரா தொகுப்பிற்கான ஒரு பாய்வு வரைபடம் மற்றும் வரைபட பயன்பாடு ஆகும். இது மைக்ரோசாப்ட் விசியோவைப் போன்ற ஒரு பயனர் இடைமுகத்தைக் கொண்டுள்ளது.  
அம்சங்கள்:  
- பைத்தானைப் பயன்படுத்தி செய்யக்கூடிய வரை அச்சு.
- தியா வரை அச்சிற்கான ஆதரவு.
- கூடுதல் செயல்பாட்டைச் சேர்ப்பதற்கான செருகுநிரல் கட்டமைப்பு.
# காலிக்ரா ஃபுலோ

## வரலாறு

கிவியோ *தெ கம்பெனியால்* உருவாக்கப்பட்டது, இதன் மூலநிரலை லினக்சில் பயன்படுத்தும் வகையில் குனூ பொதுமக்கள் உரிமத்தில் வழங்கியது. கிவியோ எம்பி பதிப்பு 3.0 டிசம்பர் 2004 இல் வெளியிடப்பட்டது. அந்த வெளியீடு Qt 3 ஐ அடிப்படையாகக் கொண்டது.
# ஈஸ்வரன் (திரைப்படம்)

***ஈஸ்வரன்*** என்பது 2021 ஆம் ஆண்டு வெளியான தமிழ் மொழி சண்டை திரைப்படம் ஆகும். இத்திரைப்படத்தை சுசீந்திரன் எழுதி இயக்க, பாலாஜி காபா, கே. வி. துரை மற்றும் எம். டி. சராபுதீன் ஆகியோர் மாதவ் மீடியா மற்றும் டி கம்பெனி என்ற பெயரிலான அவர்களின் நிறுவனப் பெயரில் தயாரித்துள்ளனர்.  
இத்திரைப்படத்தில் சிலம்பரசன், பாரதிராஜா, நிதி அகர்வால் மற்றும் நந்திதா ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு தமன் இசையமைத்துள்ளார். இத்திரைப்படத்தின் ஒளிப்பதிவை திருநாவுக்கரசுவும் படத்தொகுப்பினை ஆண்டனியும் செய்துள்ளனர். இந்த திரைப்படம் 14 ஜனவரி 2021 தமிழர் திருநாள் தைப்பொங்கல் அன்று திரையரங்குகளில் வெளியானது.
# ஈஸ்வரன் (திரைப்படம்)

## கதைசுருக்கம்

திண்டுக்கல் மாவட்டத்தில் ஒரு கிராமத்தில் தனியாக வசிக்கும் பெரியசாமி (பாரதிராஜா) அவருக்கு உதவியாக எல்லா வேலைகளையும் செய்துகொண்டு இருக்கும் ஆதிசிவம் (சிலம்பரசன்). பல வருடங்களாக ஊர் பக்கமே வராத தனது பிள்ளைகளை அவரது மனைவியின் 25வது நினைவு நாளுக்காவது வருவார்களா என காத்திருக்கிறார். அந்த தருணம் கொரோனா நோய் உலகம் முழுவதும் பரவ அதை காரணம் காட்டி பிள்ளைகள் எல்லோரும் ஊருக்கு வருகின்றனர். இந்த குடும்பத்தை பழி வாங்க காத்திருக்கும் சிலர். அதிலிருந்து வரும் பிரச்சனைகளும் அந்தப் பிரச்னைகளை அவருக்குத் துணையாக இருக்கும் ஆதிசிவம் எப்படித் தீர்க்கிறார் என்பதும்தான் கதை.
# ஈஸ்வரன் (திரைப்படம்)

## நடிகர்கள்

- சிலம்பரசன் - ஆதிசிவம் (ஈஸ்வரன்)
- பாரதிராஜா - பெரியசாமி
- மனோஜ் பாரதிராஜா - 'இளம் வயது' பெரியசாமி
- நிதி அகர்வால் - பூங்கொடி
- நந்திதா - வாசுகி
- பாலா சரவணன் - குட்டி புலி
- ஹரிஷ் உத்தமன் - காவல் அதிகாரி
- அருல்தோஸ் - ஆதிநாராயணன்
- முனீஷ்காந்த் ராமதாஸ் - மரகதமணி
- காளி வெங்கட் - காளி
- சிவா
- பாவா இலட்சுமணன்
# கேன்டர்

**கேன்டர்** (Cantor) என்பது அறிவியல் புள்ளிவிவரங்கள் மற்றும் பகுப்பாய்வுகளுக்கான கட்டற்ற கணித மென்பொருள் ஆகும். இது கே டீ ஈ<nowiki/>மென்பொருள் தொகுப்பு 4 இன் ஒரு பகுதியாகும், மேலும் கே டி ஈ கல்வித் திட்டத்தின் கேதீது தொகுப்பின் ஒரு பகுதியாக இதன் 4.4 பதிப்பு வெளியானது.
# கேன்டர்

## அம்சங்கள்

கேன்டர் என்பது ஒரு வரைகலை பயனர் இடைமுகமாகும், இது அதன் கணித செயல்பாடுகளை பல பின் மற்றும் முன் இணைப்புகளுக்கு வழங்குகிறது. அதன் சொருகி அடிப்படையிலான அமைப்பு வெவ்வேறு இணைப்புகளைச் சேர்க்க அனுமதிக்கிறது. இது ஜூலியா, *கே அல்ஜீப்ரா*, லுவா, மாக்சிமா, ஆக்டேவ், பைத்தான், ஆர், சேஜ்மேத் ,சைலாப் மற்றும் கால்குலேட் ஆகியவற்றைப் பயன்படுத்தலாம்!, .  
கேன்டர் ஒரு நிலையான இடைமுகத்தை வழங்குகிறது; அதன் திட்டப்பக்கம் பின்வரும் அம்சங்களை பட்டியலிடுகிறது:  
- வெளிப்பாடுகளை மதிப்பிடுவதற்கான சிறந்த பணித்தாள் பார்வை
- பணித்தாள் அல்லது தனி சாளரத்தில் முடிவுகளை பார்க்கும் வசதி
- LaTeX ஐப் பயன்படுத்தி கணித சூத்திரங்களின் தட்டச்சு அமைத்தல்
# எஸ். என். பார்வதி

**எஸ். என். பார்வதி** (*S. N. Parvathy*) என்பவர் ஒரு இந்திய திரைப்பட நடிகை மற்றும் தொலைக்காட்சி நடிகை ஆவார். இவர் தமிழ் திரைப்படங்கள் மற்றும் தொலைக்காட்சித் தொடர்களில் துணை வேடங்களில் நடித்துள்ளார். இவர் பெரும்பாலான படங்களில் தாய் வேடங்களில் நடித்துள்ளார். பிரபல திரைப்படங்களான *அனுபவி ராஜா அனுபவி*, *பசி*, *பலைவானச்சோலை*, *ஆகாய கங்கை*, *எங்க ஊரு பாட்டுக்காரன்*, *அண்ணாநகர் முதல் தெரு*, *சின்ன மாப்ளே* போன்ற படங்களில் பணியாற்றியுள்ளார். இவரது முதல் படம் 1965 ஆம் ஆண்டில் வெளியான *பணம் தரும் பரிசு* ஆகும். இவர் 200 க்கும் மேற்பட்ட படங்களிலும் 5000 நாடகங்களிலும் நடித்துள்ளார். இவர் 1985 இல் கலைமாமணி விருது பெற்றார்.
# எஸ். என். பார்வதி

## ஆரம்ப கால வாழ்க்கை

பார்வதியின் சொந்த ஊர் பரமக்குடி, என்றாலும் இவர் பர்மாவில் பிறந்தார். பார்வதியின் தந்தை நாகசுந்தரம், தாய் வள்ளியம்மாள். இவர் 1958 இல் நாடகங்களில் நடிக்க வந்தார். இவர் நடித்த முதல் நாடகம் *தீர்பு* என்பதாகும். பி. ஏ. கிருஷ்ணன் இவரது நாடக குரு ஆவார். அவர்தான் இவரை நடிகையாக்கியது. அதன் பிறகு, நாடக உலக தந்தை டி. கே. சண்முகம் அண்ணாச்சியுடன் 5000 க்கும் மேற்பட்ட நாடகங்களில் நடித்துள்ளார்.
# எஸ். என். பார்வதி

## திரைப்பட வாழ்க்கை

இவர் ஒரே நாளில் ஏழு நாடகங்களில் நடித்துள்ளார். இவர் தனது 13 வயதில் நாடகங்களில் நடிக்கத் தொடங்கினார். ஏ. வி. எம். ராஜன் குழுவிலிருந்து காத்தாடி ராமமூர்த்தியின் குழு வரை பல நாடகங்களில் நடித்துள்ளார். இவர் முதலில் *பணம் தரும் பரிசு* படத்தில் தாயாக நடித்தார். அந்த நேரத்தில், இவருக்கு 17 வயதுதான். இவர் *பசி* படத்தில் நடிக்கும் வரை இவரது வாழ்க்கை கஷ்டத்திலேயே இருந்தது. அப்போதிருந்து, இவர் ஒரு சிறந்த துணை நடிகையாக மாறிவிட்டார்.
# எஸ். என். பார்வதி

## தனிப்பட்ட வாழ்க்கை

இவர் நாடகத்தில் நடித்துக்கொண்டு இருந்தபோது 1961 இல் திருமணம் செய்து கொண்டார். இவரது கணவர் சாரங்கன் என்பவராவார். இவருக்கு ஒரு மகனும் ஒரு மகளும் உள்ளனர். இவரது மகன் ஒரு பொறியாளர், மகள் இயங்கியல் மருத்துவர்.
# எஸ். என். பார்வதி

## விருதுகள்

இவர் தமிழக அரசின் கலைமாமணி மற்றும் கலைசெல்வம் விருதுகளைப் பெற்றவர்.
# எஸ். என். பார்வதி

## தொலைக்காட்சி

| 1999-2000 | சொந்தம் | பொதிகை தொலைக்காட்சி |  |
| --- | --- | --- | --- |
| 2004-2006 | அகல்யா | சன் தொலைக்காட்சி |  |
| கணவருக்காக | சன் தொலைக்காட்சி |  |  |
| 2008 | மணிக்கூண்டு | ரசாம |  |
| 2010–2013 | முந்தானை முடிச்சு | மீனாட்சி |  |
| 2018 - தற்போது | ஈரமான ரோஜாவே | பாப்பமாள் | விஜய் தொலைக்காட்சி |
| 2019 - தற்போது | பாண்டவர் இல்லம் | பட்டம்மாள் | சன் தொலைக்காட்சி |
| 2020 | சித்தி–2 | சாரதா மற்றும் பத்மாவின் தாய் | } |
# எஸ். என். பார்வதி

## திரைப்படவியல்

*இது ஒரு பகுதி திரைப்படவியல் மட்டுமை.* *நீங்கள் இதை விரிவாக்கலாம்.*
# எஸ். என். பார்வதி

## திரைப்படவியல்

### 1960 கள்

| 1965 | பணம் தரும் பரிசு | அறிமுகம் |
| --- | --- | --- |
| 1967 | பாமா விஜயம் | பார்வதியின் தாய் |
| 1967 | அனுபவி ராஜா அனுபவி | தங்கமுத்தைக் காப்பவர் |
| 1967 | பால் மனம் |  |
| 1968 | நீலகிரி எக்ஸ்பிரஸ் | சபாபதியின் மனைவி |
| 1968 | கலாட்டா கல்யாணம் | ரஞ்சிதம், நாடக நடிகை |
| 1968 | கணவன் |  |
| 1968 | உயர்ந்த மனிதன் |  |
| 1969 | கண்ணே பாப்பா |  |
# எஸ். என். பார்வதி

## திரைப்படவியல்

### 1970 கள்

| 1970 | திருமலை தென்குமரி |  |
| --- | --- | --- |
| 1970 | எங்க மாமா |  |
| 1970 | சினேகிதி |  |
| 1971 | சுமதி என் சுந்தரி | பார்வதி |
| 1971 | தெய்வம் பேசுமா |  |
| 1971 | புன்னகை |  |
| 1971 | ஜஸ்டிஸ் விஸ்வநாதன் |  |
| 1972 | நவாப் நாற்காலி |  |
| 1972 | நான் ஏன் பிறந்தேன் |  |
| 1972 | வழையடி வாழை |  |
| 1972 | பொன்மகள் வந்தாள் |  |
| 1973 | சூரியகாந்தி | பார்வதி, ராதாவின் தாய் |
| 1973 | பிரார்த்தனை |  |
| 1973 | ராஜ ராஜ சோழன் |  |
| 1973 | திருமலை தெய்வம் |  |
| 1973 | சொந்தம் |  |
| 1974 | அன்பைத்தேடி |  |
| 1974 | பிரயாசித்தம் |  |
| 1974 | பந்தாட்டம் |  |
| 1974 | குலகௌரவம் |  |
| 1975 | சினிமாப் பைத்தியம் | ஆசிரியர் |
| 1975 | அந்தரங்கம் |  |
| 1977 | சக்ரவர்த்தி |  |
| 1977 | ஸ்ரீ கிருஷ்ணலீலா |  |
| 1978 | வணக்கத்திற்குரிய காதலியே |  |
| 1979 | மந்தோப்பு கிளியே |  |
| 1979 | நான் வாழவைப்பேன் |  |
| 1979 | இமயம் |  |
| 1979 | வீட்டுக்கு வீடு வாசப்படி |  |
| 1979 | பசி | ராக்காமா |